ddrg/super_eurlex huggingface dataset:
27.

v zvezi z ugotovitvami in pripombami organa za podelitev razrešnice, povezanih z dejstvom, da je urad ena redkih agencij Unije, ki deluje na več lokacijah, in da je urad sklenil najemne pogodbe na več lokacijah, ne da bi izvedel ustrezno analizo lokalnega trga, ugotavlja, da bo, kar zadeva urad v Rimu, kmalu objavljen nov javni razpis, pred tem pa bo opravljena ustrezna analiza trga za najem pisarne, da se uredi trenutno stanje; poleg tega ugotavlja, da se je v primeru pisarne v Atenah veljavna najemna pogodba iztekla januarja 2020 in da se trenutno pripravlja nov postopek javnega naročanja, ki vključuje ustrezno analizo trga; poleg tega ugotavlja, da je enota za sprejem v Paganiju (Lezbos) preselil operativne delovne prostore, ki so se nahajali na žariščnih točkah zunaj centrov; ugotavlja, da je bila sredi leta 2018 v zvezi s ciprskim uradom podpisana nova pogodba z lastnikom stavbe na podlagi razpisa, namenjenega ureditvi prvotnega sporazuma, vključno z možnostjo razširitve, če bi se pojavile nove potrebe; pozdravlja nove standardne operativne postopke za javna naročila, ki so bili sprejeti 15. februarja 2019 in nudijo navodila za občutljive vidike postopka javnega naročanja in upravljanja pogodb, vključno s podrobnimi določbami o raziskavah trga; je seznanjen s prizadevanji urada, da bi uskladil svoje postopke javnih naročil z „metodologijo, ki jo morajo upoštevati službe Komisije za iskanje in pogajanje za stavbe“ ter objavil obvestila o možnostih na trgu za vse načrtovane pogodbe o nepremičninah, da bi povečal preglednost in konkurenco;
24.

opozarja, da je ključ do dolgoročne rešitve sedanjega pojava migracij v političnem, gospodarskem, družbenem in okoljskem razvoju držav, iz katerih migracijski tokovi izvirajo; poziva, naj se v podporo tej prednostni nalogi in za spodbujanje nadaljnjega razvoja trajnostnih in vzajemno koristnih partnerstev, na primer z afriškimi državami, evropskemu instrumentu sosedstva in instrumentu za razvojno sodelovanje namenijo zadostna finančna sredstva; v zvezi s tem ponovno potrjuje, da je treba mednarodnim organizacijam, med drugim Agenciji OZN za pomoč in zaposlovanje palestinskih beguncev na Bližnjem vzhodu (UNRWA), Visokemu komisariatu OZN za begunce (UNHCR) in Mednarodni organizaciji za migracije (IOM), zagotavljati zadostno in stalno finančno podporo; poziva k večji finančni in organizacijski podpori za programe, ki prispevajo k izmenjavi med EU in partnerskimi državami na področjih, kot so poklicno usposabljanje, ustanavljanje zagonskih podjetij, podpora malim in srednjim podjetjem, zdravstveno varstvo in izobraževanje, pa tudi za politike, povezane s čisto vodo, čiščenjem odpadnih voda in odstranjevanjem odpadkov;
9.

je seznanjen, da se vloga nanaša na skupno 1 019 delavcev, ki so postali presežni v podjetju Carrefour Belgique SA in da se odpuščanje presežnih delavcev nanaša na celotno Belgijo; je seznanjen tudi, da bo po pričakovanjih Belgije v ukrepih sodelovalo le 400 od vseh upravičenih prejemnikov (ciljni prejemniki), in sicer delavci, ki so postali presežni v Valoniji, saj ta odpuščanja posebej negativno vplivajo na področje zaposlovanja in s tem na regionalno gospodarstvo Valonije, in sicer zaradi pomanjkanja delovnih mest v regiji, razmeroma visoke stopnje brezposelnosti in posledično pričakovanih težav prezaposlovanja pri presežnih delavcih, zlasti tistih, ki so starejši od 50 let; v zvezi s tem želi spomniti, da je stopnja brezposelnosti v Valoniji z 8,6 % bistveno višja od povprečne stopnje brezposelnosti v Uniji, ki znaša 6,9 %, in je tudi več kot dvakrat višja od stopnje brezposelnosti v Flandriji, ki znaša 3,5 %;
47.

se zaveda, da so zunanje ocene agencij na splošno pozitivne in da so agencije pripravile akcijske načrte za nadaljnje spremljanje vprašanj, ki jih obravnavajo poročila o oceni; ugotavlja, da večina uredb agencij o ustanovitvi predvideva redno izvajanje zunanjega ocenjevanja (običajno na štiri do šest let), vendar uredbe o ustanovitvi petih decentraliziranih agencij take določbe ne vključujejo, uredba o ustanovitvi agencije EMA pa zahteva zunanjo oceno samo vsakih deset let; poziva Komisijo in ustrezne agencije, naj obravnavajo to vprašanje in o sprejetih ukrepih poročajo organu za podelitev razrešnice;
7.

ugotavlja, da ima center za preprečevanje nadlegovanja in boj proti njemu splošne določbe o vzpostavljanju in vzdrževanju delovne kulture, ki temelji na dostojanstvu in spoštovanju; priznava, da to omogoča zaupno svetovanje;
5.

ugotavlja, da je Združeno kraljestvo izrazilo namero, da izstopi iz Unije, vključno iz Euratoma; ugotavlja, da bo imelo Združeno kraljestvo od datuma izstopa izključno pristojnost za zagotavljanje skladnosti z mednarodnimi obveznostmi, ki izhajajo iz njegovega članstva v Mednarodni agenciji za atomsko energijo ter iz različnih mednarodnih pogodb in konvencij, katerih podpisnik je; zlasti ugotavlja, da mora Združeno kraljestvo vzpostaviti lasten režim jedrskih nadzornih ukrepov in se pogajati o dvostranskih sporazumih o jedrskem sodelovanju z različnimi državami, ki so zdaj zajete v sporazumih Euratom; poziva agencijo, naj še naprej spremlja razmere ter organu za podelitev razrešnice poroča o vseh dogodkih v zvezi s tem;
9.

z zadovoljstvom ugotavlja, da Europol izvaja varnostne naloge v sodelovanju z Evropsko agencijo za mejno in obalno stražo, Evropskim azilnim podpornim uradom in nacionalnimi organi; ugotavlja tudi, da je Europol uporabljal pravno svetovanje skupaj z drugimi agencijami Unije, ki se nahajajo na Nizozemskem, in se pridružil več medinstitucionalno-medagencijskim postopkom oddaje javnih naročil; spodbuja Europol, naj še naprej razvija svoje sodelovanje z drugimi institucijami, organi, uradi in agencijami Unije na področju pravosodja in notranjih zadev;
10.

ugotavlja, da se vloga nanaša na 2 287 delavcev, ki so postali presežni v podjetju Caterpillar, in na njegovih pet dobaviteljev, večina pa jih je starih med 30 in 54 let; opozarja tudi, da je več kot 11 % odpuščenih delavcev starih med 55 in 64 let in ima veščine, specifične za proizvodni sektor; poudarja, da so iskalci zaposlitve v Charleroiju večinoma nizko usposobljeni (50,6 % jih nima višje srednje izobrazbe) in 40 % jih je dolgotrajno brezposelnih (več kot 24 mesecev); obžaluje, da naj bi se po odpustitvi teh presežnih delavcev stopnja brezposelnosti v regiji Hainaut po podatkih javnega zavoda za zaposlovanje Valonije (FOREM) zvišala za 6,1 %; glede na povedano priznava, da so aktivni ukrepi na trgu dela, ki se sofinancirajo iz ESPG, pomembni za izboljšanje možnosti za ponovno vključevanje teh skupin na trg dela;
—

ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (3) in zlasti točke 11 Sporazuma,
10.

na podlagi poročila Računskega sodišča ugotavlja, da je urad avgusta 2016 začel odprti postopek (pet sklopov) za oddajo okvirne pogodbe za kritje potreb po kulturnih posrednikih/tolmačih v različnih državah; ugotavlja tudi, da je skupni znesek okvirne pogodbe za štiri sklope, ki so bili podpisani in revidirani (sklopi 2 do 5), znašal 60 000 000 EUR za obdobje štirih let; opaža, da so bili ti štirje sklopi dodeljeni istemu ponudniku kot prvemu kaskadnemu ponudniku; ugotavlja, da je ta ponudnik izpolnjeval finančne zahteve izbirnih meril (1 000 000 EUR letnega prometa) razen za eno od zadnjih treh let, za katero je bila z neprofitno organizacijo podpisana pogodba, s katero se je ta zavezala, da bo svoj „promet“ dala na voljo ponudniku; opozarja, da je v skladu s finančno uredbo dovoljeno zanašanje na finančno in gospodarsko zmogljivost drugih subjektov; obžaluje pa, da v tem primeru ni jasno, kako se bo dal „promet“ tega subjekta na voljo in ali bo glede na vrsto dejavnosti, ki jih izvaja, lahko pomagal pri opravljanju zahtevanih storitev; meni, da bi moral urad to ponudbo zavrniti, ker ni bila skladna z zahtevami o ekonomski in finančni zmogljivosti ponudnika; meni, da so zato okvirna pogodba in vsa z njo povezana plačila nepravilni (leta 2016 ni bilo izvršenih plačil);
7.

ugotavlja, da Svet še vedno pripravlja odgovor na strateško poročilo evropske varuhinje človekovih pravic o preglednosti zakonodajnega postopka v Svetu (OI/2/2017/TE), čeprav je zahtevala odgovor na svoja priporočila in predloge za izboljšave do 9. maja 2018; priznava, da Svet ta odgovor pripravlja resno in temeljito, vendar ga vseeno poziva, da spoštuje zahtevo varuhinje; spominja, da je varuhinja svoje ugotovitve poslala tudi Parlamentu in da dva izmed njegovih odborov trenutno pripravljata poročilo o njih, zato poziva Svet, naj svoj odgovor in ugotovitve čim prej posreduje Parlamentu;
8.

ugotavlja, da so dokončna proračunska sredstva za potne stroške in dnevnice članov znašala 19 561 194 EUR; pozdravlja podrobno razčlenitev stroškov članov za postavko 1004, ki jo je odbor predložil parlamentarnemu Odboru za proračunski nadzor, ter poziva odbor, naj vključi to razčlenitev za leto 2017 v naslednje letno poročilo o dejavnostih ali v poročilo o upravljanju proračuna in finančnem poslovodenju; poziva odbor, naj organu za podelitev razrešnice posreduje oceno razmerja med stroški in koristmi misij za Unijo in obiskane države ter seznam držav, obiskanih v letu 2016; spodbuja sprejem ustreznih ukrepov, da bi ustvarili prihranke in zmanjšali onesnaževanje okolja; poziva člane odbora, naj ocenijo potencial drugih instrumentov, ki bi lahko prispevali k prihrankom, na primer pri potnih stroških;
ugotavlja, da je agencija glede na podatke iz poročila Računskega sodišča leta 2014 sklenila okvirno pogodbo v vrednosti 3 500 000 EUR za nakup blaga in storitev v zvezi z IT za obdobje šest let; opaža, da je agencija podcenila svoje potrebe in predvideno vrednost pogodbe, zato je bilo ob koncu leta 2016 porabljenih že 80 % vrednosti pogodbe; obžaluje, da se bo moral novi postopek javnega naročanja začeti štiri leta prej, kot je bilo pričakovano, kar pomeni dodatne upravne stroške; na podlagi odgovora agencije ugotavlja, da je bilo posebej zahtevno opredeliti potrebe v zvezi s to pogodbo, saj so v času naročila še potekala pogajanja o sporazumu o prenosu pooblastil za program Copernicus in, kar je še pomembneje, ni bilo jasno, ali in v kakšnem obsegu bodo stroški IT po tem sporazumu upravičeni;
21.

ugotavlja, da je v skladu s poročilom Računskega sodišča zunanja ocena za leto 2015, izvedena maja 2016, pokazala, da delo in rezultati agencije ustrezajo potrebi po varnosti omrežij in informacij po vsej Uniji in znotraj držav članic ter da agencija učinkovito izpolnjuje pričakovanja deležnikov; vendar ugotavlja, da je treba izboljšati komunikacijo med agencijo in deležniki, po mnenju katerih so pooblastila in doseg agencije preveč omejeni; na podlagi odgovora agencije ugotavlja, da upravni odbor razpravlja o prihodnosti agencije in najboljšem načinu navezovanja stikov z deležniki ter o načinu za povečanje dosega agencije znotraj razpoložljivih človeških in finančnih virov; poziva agencijo, naj organu za podelitev razrešnice poroča o sprejetih ukrepih za izboljšanje razmer;
1.

poudarja, da so agencije v državah članicah zelo vidne in močno vplivajo na oblikovanje politik in odločanje ter izvajanje programa na področjih, ki so ključnega pomena za evropske državljane, kot so zdravje, varnost, zaščita, svoboda in pravica, raziskave in industrijski razvoj, ekonomske in monetarne zadeve, zaposlovanje in socialni napredek; ponavlja pomen nalog, ki jih opravljajo agencije, in njihov neposredni vpliv na vsakdanje življenje evropskih državljanov; ponavlja tudi pomen neodvisnosti agencij, zlasti regulativnih agencij in agencij z nalogo neodvisnega zbiranja informacij; priznava, da so deležniki našli svojo pot do agencij in je zaskrbljen, ker je na splošno prepoznavnost agencij za evropske državljane še vedno majhna, za njihovo odgovornost in neodvisnost pa je potrebna visoka stopnja prepoznavnosti;
D.

ker je Španija vložila vlogo EGF/2017/001 ES/Castilla y León za finančni prispevek iz ESPG zaradi odpuščanja presežnih delavcev v gospodarskem sektorju, razvrščenem v oddelek 5 NACE Revizija 2 (Pridobivanje premoga) v regiji Castilla y León (ES41) na ravni 2 NUTS in ker naj bi v ukrepih sodelovalo 339 presežnih delavcev, pa tudi do 125 mladih, ki niso zaposleni, se ne izobražujejo ali usposabljajo (NEET) in so mlajši od 30 let; ker je do odpuščanja presežnih delavcev prišlo v podjetjih Hullera Vasco Leonesa SA, Centro de Investigación y Desarrollo SA, Hijos de Baldomero García SA, Minas del Bierzo Alto SL in Unión Minera del Norte SA;
A.

ker sta Evropski parlament in Svet v letu 2017 sprostila varnostno rezervo v višini 1 906,1 milijona EUR nad zgornjo mejo obveznosti v razdelku 3 (Varnost in državljanstvo) in v razdelku 4 (Evropa v svetu);
41.

je mnenja, da je treba varnost ESZD in njenih delegacij še okrepiti, in poziva ESZD, naj ji da prednost pri izbiranju stavb in prostorov za svoje delegacije; meni, da bi morala biti varnost stavb sestavni del njene nepremičninske politike in da bi bilo treba program evakuacije in njene odločitve glede evakuacije po potrebi usklajevati z zadevnimi predstavništvi držav članic.
12.

obžaluje, da je Evropski urad za boj proti goljufijam (OLAF) v enem primeru suma goljufije, ki mu je bil predložen v preučitev, odločil, da ne bo sprožil preiskave; ugotavlja, da je skupno podjetje začelo izvajati tako tehnično kot finančno revizijo in da so bile v okviru tehnične revizije ugotovljene nekatere pomanjkljivosti pri znanstvenem delu enega od upravičencev, ki so privedle do končanja sodelovanja tega upravičenca, upravičenost do stroškov je bila preklicana, znesek v višini 398 115,65 EUR pa povrnjen koordinatorju projekta; ugotavlja tudi, da je bila finančna revizija projekta končana brez kakršnih koli bistvenih ugotovitev; v zvezi s tem opozarja na pomembno vlogo, ki jo imajo prijavitelji nepravilnosti in postopki notranje revizije pri odkrivanju, sporočanju in preiskovanju nepravilnosti, povezanih s proračunskimi odhodki Unije, pa tudi pri izterjavi nepravilno uporabljenih sredstev;
5.

ugotavlja, da je center nekoliko povečal skupno stopnjo proračunskih sredstev, za katera so bile prevzete obveznosti in so bila prenesena v naslednje leto, z 8,40 % leta 2014 na 9,63 % leta 2015, kar je 1,23 % več; ugotavlja, da je stopnja v naslednje leto prenesenih proračunskih sredstev, za katera so bile prevzete obveznosti, v naslovu II (upravni odhodki) znašala 29 %; opaža, da so se prenosi nanašali predvsem na prenovo dodatnih prostorov, najetih leta 2015, in storitve IT, ki do konca leta 2015 še niso bile zagotovljene; ugotavlja, da so lahko prenosi v naslednje leto zaradi večletne narave operativnih programov agencij pogosto deloma ali povsem upravičeni, ne pomenijo nujno slabosti pri načrtovanju in izvrševanju proračuna ter niso vedno v nasprotju s proračunskim načelom enoletnosti, zlasti če jih agencije načrtujejo in o tem obvestijo Računsko sodišče;
5.

ugotavlja, da so prevzete obveznosti, prenesene v naslednje leto v naslovu III (odhodki za poslovanje), znašale 2 300 000 EUR (45 % vseh odhodkov), v primerjavi s 4 700 000 EUR (66 % odhodkov) v letu 2014; je seznanjen, da so ti prenosi v glavnem posledica posebnih pogodb za večletni program organa na področju IT, namenjen izvajanju direktive o solventnosti II, in pogodb, podpisanih proti koncu leta; je prav tako seznanjen z navedbo organa, da se bodo zneski prenesenih proračunskih sredstev z letom 2016 zaradi napredka pri izvajanju programa za IT zmanjšali na sprejemljivo raven; je seznanjen, da so lahko prenosi v naslednje leto zaradi večletne narave operativnih programov agencij pogosto deloma ali povsem upravičeni in ne pomenijo nujno slabosti pri načrtovanju in izvrševanju proračuna ter tudi niso vedno v nasprotju s proračunskim načelom enoletnosti, zlasti če jih agencije načrtujejo in o tem obvestijo Računsko sodišče;
3.

na podlagi poročila Računskega sodišča ugotavlja, da so prenosi odobrenih proračunskih sredstev v naslovu II (upravni odhodki) znašali 42 000 000 EUR (oz. 41 %), v primerjavi z 1 900 000 EUR (oz. 27 %) leta 2014; je seznanjen s tem, da so se ti prenosi nanašali zlasti na gradbena dela, za katera do konca leta 2015 še niso bili prejeti računi oz. do takrat še niso bila končana; potrjuje, da se bo urad nadalje trudil zagotoviti učinkovito in skladno izvrševanje proračuna, zlasti kar zadeva prenose v zvezi z upravnimi odhodki; ugotavlja, da so lahko prenosi v naslednje leto zaradi večletne narave operativnih programov agencij pogosto deloma ali povsem upravičeni in ne pomenijo nujno slabosti pri načrtovanju in izvrševanju proračuna ter tudi niso vedno v nasprotju s proračunskim načelom enoletnosti, zlasti če jih agencije načrtujejo in o tem obvestijo Računsko sodišče;
17.

ugotavlja, da je inštitut za izvajanje standardov notranje kontrole zaključil svojo politiko zagotavljanja kakovosti ter razvil in sprejel politiko razkrivanja nepravilnosti in načrt neprekinjenega poslovanja; priznava, da je opravil tudi naknadni nadzor, okrepil svoje ukrepe proti goljufijam in izvedel številne ukrepe za oblikovanje okolja ničelne tolerance do nadlegovanja; ugotavlja, da so bili nekateri od ukrepov učinkovito izvedeni do konca leta 2015, medtem ko so bili drugi izvedeni v letu 2016; poziva inštitut, naj organ za podelitev razrešnice obvesti o uspešnem izvajanju teh ukrepov;
C.

ker je Belgija vložila vlogo EGF/2015/012 BE/Hainaut Machinery za finančni prispevek iz ESPG zaradi odpuščanja presežnih delavcev v gospodarskem sektorju v oddelku 28 NACE po reviziji 2 (proizvodnja drugih strojev in naprav) v belgijski regiji Hainaut (BE32) na ravni 2 NUTS in ker naj bi v ukrepih sodelovalo 488 presežnih delavcev, pa tudi 300 mladih iz te regije, ki niso zaposleni, se ne izobražujejo ali usposabljajo (NEET) in so mlajši od 25 let; ker so bili delavci odpuščeni v podjetjih Carwall SA, Caterpillar Belgium SA in Doosan SA;
37.

poziva odbor, naj Parlament obvešča o sprejetih ukrepih za spodbujanje sodelovanja državljanov Unije, kot so denimo primeri medsebojnih izmenjav z državljani in njihovega sodelovanja ter so bili s takšno participacijo ustvarjeni neposredni rezultati, ki so bili merljivi, osredotočeni in so imeli jasen učinek.
4.

ugotavlja, da je STP ECSEL nacionalne organe za financiranje pozvala, naj predložijo dokaze, da izvajanje nacionalnih postopkov daje zadostno zagotovilo za zakonitost in pravilnost transakcij, in da je do 30. junija 2016, ko se je iztekel rok, 76 % pozvanih nacionalnih organov za financiranje, ki zagotavljajo 96,79 % skupne porabe Artemisa in skupnega podjetja, predložilo zahtevane dokumente in potrdilo, da nacionalni postopki dajejo zadostno zagotovilo za zakonitost in pravilnost transakcij;
133.

poziva generalnega sekretarja, pa tudi ustrezne upravne organe Komisije, Sveta in Evropske službe za zunanje delovanje ter parlamentarne odbore, naj preučijo možnosti za skupno medinstitucionalno varnostno politiko, vključno z akcijskim načrtom za uvedbo skupnih elementov, kot so viri in metodologije za ocenjevanje tveganja, osebje in sredstva za zaščito ustreznih političnih organov in uglednih gostov, programi usposabljanja in viri za varnostnike, oprema in tehnologija za nadzor dostopa, kibernetska varnost in varnost komunikacije, pa tudi upravljanje specializiranih virov, ki mora biti usklajeno s pristojnimi organi držav gostiteljic, kjer so glavne institucije Unije, zunanje pisarne in delegacije;
ugotavlja, da je agencija z medinstitucionalno pogodbo, ki jo je sklenila Komisija, najela ponudnika storitev v oblaku za storitve zagotavljanja varnostnih kopij, vključno z elektronsko pošto; ugotavlja, da v pogojih pogodbe lokacija podatkov agencije ni ustrezno določena, zato obstaja tveganje, da privilegiji in imunitete Evropskih skupnosti, ki veljajo za agencijo, niso zajamčeni in da ponudnik storitev ne bo v celoti spoštoval zagotovil glede zasebnosti, ki jih določa člen 7 Listine Evropske unije o temeljnih pravicah; na podlagi navedb agencije priznava, da so po prejetju pojasnil in jamstev od ponudnika storitev preostala ugotovljena tveganja sprejemljiva in jih je mogoče ustrezno obravnavati na podlagi dogovorjenih pogodbenih določb; ugotavlja, da bo agencija ne glede na to opravljala redne preglede izvajanja pogodb, da bi lahko ponovno ocenila tveganja in sprejela ustrezne ukrepe za njihovo odpravo, če bo to potrebno;
8.

priznava, da skupno podjetje še vedno razvija osrednji in enotni sistem, s katerim bi vključilo vse operativne podatke in omogočilo redno spremljanje in nadzorovanje ocen, stroškov in odstopanj; poudarja, da je tak sistem pomemben; poleg tega ugotavlja, da skupno podjetje še ni posodobilo vrednotenja prispevka skupnega podjetja k projektu ITER po zaključku gradbene faze; priznava, da ima skupno podjetje popolnoma delujoč sistem za nadziranje in spremljanje stroškov na ravni ureditve javnih naročil in na ravni sistema, čeprav v času revizije še ni imelo vseh podatkov na ravni 6 (pogodbe); priznava, da je skupno podjetje ocenjevalo stroške projektov v posameznih projektnih skupinah, ne pa na centraliziran in enoten način; ugotavlja, da skupno podjetje uporablja več orodij za upravljanje podatkov za vzdrževanje in upravljanje svojih operativnih in finančnih podatkov, ki so združeni z osnovnim integriranim sistemom za poročanje, ter da dela za izboljšanje sistema za upravljanje podatkov o stroških in odstopanjih napredujejo;
13.

ugotavlja, da je agencija že oblikovala in sprejela obsežno politiko o preprečevanju navzkrižja interesov in blažitvi njegovih posledic ter o darilih in gostoljubnosti, ki je del kodeksa ravnanja njenih zaposlenih; je seznanjen, da ta politika med drugim predvideva ustanovitev etičnega odbora, ki naj bi ocenjeval izjave o interesih in obravnaval vprašanja v zvezi s kodeksom ravnanja, pa tudi uvedbo obveznega usposabljanja o kodeksu ravnanja za vse uslužbence agencije; je seznanjen, da je bil tudi za člane odbora za pritožbe in upravnega odbora agencije sprejet kodeks ravnanja, ki vsebuje politiko preprečevanja navzkrižja interesov in blažitve njegovih posledic; ugotavlja, da naj bi agencija pregledala in posodobila svojo politiko o obvladovanju navzkrižja interesov, in jo poziva, naj organu za podelitev razrešnice poroča o stanju tega procesa;
6.

spominja Računsko sodišče, da so se Parlament, Svet in Komisija v točki 54 skupnega pristopa za decentralizirane agencije iz leta 2012 dogovorili, da bo za vse vidike zunanjih revizij, ki jih opravijo zunanji izvajalci, v celoti odgovorno Računsko sodišče, ki vodi vse potrebne upravne postopke in postopke javnih naročil ter jih financira iz svojega proračuna, skupaj z drugimi morebitnimi stroški revizij, poslanih v zunanje izvajanje; močno obžaluje, da imajo decentralizirane agencije zaradi novega revizijskega pristopa, ki vključuje revizorje iz zasebnega sektorja, večje upravno breme; je zaskrbljen, ker je bilo zaradi tega upravno breme večje za 85 %, kar je 13 000 ur več v primerjavi s prejšnjimi revizijami, ki jih je vodilo Računsko sodišče, kar v povprečju pomeni 3,5 ekvivalenta polnega delovnega časa; obžaluje, da so imele decentralizirane agencije zaradi časa, porabljenega za javna naročila in upravljanje revizijskih pogodb, več kot 1 400 ur dodatnega dela ter da so dodatni odhodki za zunanje revizije, ki so jih izvedla zasebna podjetja, v letu 2014 skupaj znašali 550 000 EUR; ponovno poziva Računsko sodišče, naj spoštuje dogovorjeni skupni pristop ter najema in plačuje zunanje revizorje agencij ter zagotavlja boljša navodila zasebnim revizorjem, da bi se znatno zmanjšalo upravno breme;
C.

ker je bila uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije določi na 60 % vseh ocenjenih stroškov predlaganih ukrepov, da se vloge za sredstva ESPG v Komisiji ter v Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja;